als_Latn dik_Latn tur_Latn
UPDATE/ “Panorama” ka mësuar të tjera detaje në lidhje me pakon me 150 gram tritol që ishte hedhur para një lokali në lagjen ‘Emin Matraxhiu’ në Elbasan sot.
Korespondentja e ‘Panorama’, se pronari i lokalit të cilit i kishin vënë tritol është Besnik Braka, i cili njihet edhe me emrin Nik Vojaçek.
Ai rezulton i arrestuar në vitin 2015. “Policia e Tiranës ka arrestuar një person, i cili akuzohet se ka korruptuar një gjyqtar në Durrës. Personi në fjalë është Besnik Braka, i njohur edhe me emrin Nik Vojaçek, lindur në Elbasan dhe banues në Tiranë. Ky shtetas është dënuar nga Gjykata e Durrësit për korrupsion aktiv ndaj gjyqtarit me 2 vjet burg në mungesë”, thuhej në njoftimin e Policisë në vitin 2015.
Ndërsa në vitin 2013, ai është ekstraduar nga Mynihu i Gjermanisë drejt vendit tonë nga Zyra Qendrore Kombëtare Interpol Tirana.
“U ekstradua shtetasi shqiptar Nik Vojaçek (i njohur edhe si Nik Braka – Besnik Braka), 48 vjeç, banues në Tiranë.
Këtë shtetas Gjykata e Shkallës së Parë për Krimet e Rënda Tiranë, me vendim të datës 12.01.2009, e ka dënuar me 14 vjet burg për kryerjen e veprave penale të “trafikim armësh dhe municionesh”, “prodhim e shitje narkotikësh”, “prodhimit dhe mbajtje pa leje e armëve luftarake”, si dhe “falsifikimit të dokumenteve”.
Në vitin 2003, në kufirin me shtetin grek janë sekuestruar një sasi e madhe fishekësh luftarakë dhe në vitin 2004 është sekuestruar një sasi prej rreth 510 gr heroinë e një armë zjarri pistoletë, ku nga hetimet e kryera ka rezultuar se autor ishte i ekstraduari, Nik Vojaçek.
Si rezultat i bashkëpunimit të Interpol Tirana me Interpol Wiesbaden në Gjermani u bë i mundur arrestimi i tij më datë 5 shtator 2013, në Waidhaus-Bavari, me qëllim ekstradimi drejt vendit tonë.
Në aeroportin “Nënë Tereza” në Rinas ky shtetas i është dorëzuar përfaqësuesve të Drejtorisë së Përgjithshme të Burgjeve.
Policia jep informacion për tritolin
Në vijim të informacionit paraprak të dhënë nga ana jonë ku në lagjen “Emin Matraxhiu”, në shkallet e një lokali u konstatua se ishte një pako e dyshuar me lendë plasëse, ju informoj se:
Pas mbërritjes së ekspertëve antieksploziv të Reneas rezultoi se në pako kishte lëndë shpërthyese.
Nga ana e ekspertëve u bë çaktivizimi i lëndës plasëse, e cila ishte e vendosur në pjesën e jashtme të shkallëve të bodrrumit të lokalit.
Sasia ishte rreth 150 gr lëndë plasëse e dyshuar tritol.
Në lidhje me këtë rast paraprakisht policia mori të gjitha masat duke bërë evakuimin e personave, të mjeteve si dhe vendosi perimetrin e sigurisë.
Grupi hetimor në vendngjarje po vijon punën për zbardhjen e rrethanave të ngjarjes, identifikimin dhe kapjen e personave përgjegjës.
150 gr tritol para lokalit, pronari me precedentë penalë. Ja kush është
Një pako me 100-150 gram tritol hedhur pranë një lokali në lagjen ‘Emin Matraxhiu’ në Elbasan ka alarmuar banorët dhe Policinë.
Forca të shumta policie rrethuan ambientet e lokalit, i cili sic raporton korespondentja e “Panorama”, eshte ne pronesi te shtetasit Besnik Braka, i cili ka qene i denuar me pare.
Mësohet se tek shkallët e lokalit ishte hedhur një pako me lëndë eksplozive. Rreth 1 ore nga ngritja e alarmit, u be edhe shperthimi i kontrolluar nga forcat xheniere.
Policia në vendngjarje bëri evakuimin e personave dhe të mjeteve në zonën ku kishte panik dhe frikë për ndonje shperthim te mundshem.
Mësohet ndërkohë se u njoftuan edhe ekspertët antieksploziv nga Tirana.
Njoftimi i Policisë
Në vijim të informacionit paraprak të dhënë nga ana jonë ku në lagjen “Emin Matraxhiu”, në shkallet e një lokali u konstatua se ishte një pako e dyshuar me lendë plasëse, ju informoj se:
Pas mbërritjes së ekspertëve antieksploziv të Reneas rezultoi se në pako kishte lëndë shpërthyese.
Nga ana e ekspertëve u bë çaktivizimi i lëndës plasëse, e cila ishte e vendosur në pjesën e jashtme të shkallëve të bodrumit të lokalit. Sasia ishte rreth 150 gr lëndë plasëse e dyshuar tritol.
Në lidhje me këtë rast paraprakisht policia mori të gjitha masat duke bërë evakuimin e personave, të mjeteve si dhe vendosi perimetrin e sigurisë.
Grupi hetimor në vendngjarje po vijon punën për zbardhjen e rrethanave të ngjarjes, identifikimin dhe kapjen e personave përgjegjës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn